Designutviklingen startet hos A.V. Roe & Co (Avro) i 1947 under ledelse av Roy Chadwick. Det britiske forsvarsdepartementets kravspesifikasjon beskrev et bombefly med en topphastighet på 930 km/t, en operativ høyde på opptil 15 000 m, en rekkevidde på 5 500 km og mulighet for å frakte en bombelast på 4 500 kg. Parallelt ble det arbeidet med design hos Vickers-Armstrongs og Handley Page og alle tre designene ble godkjent – Vulcan, Valiant og Victor.